अखिल भारतीय मराठी साहित्य संमेलन

अखिल भारतीय मराठी साहित्य संमेलन हा मराठी साहित्यप्रेमी जनतेचा एक आनंदाचा उत्सव असतो.

इतिहास
१८६५ साली न्या.रानडे यांनी मराठीत प्रसिद्ध झालेल्या पुस्तकांचा आढावा घेतलेला दिसतो. त्यानुसार ४३१ गद्य आणि २३० पद्य पुस्तकांची निर्मिती झाल्याचे दिसते. ग्रंथ प्रसाराला चालना मिळण्याच्या हेतूने, तसेच त्यावर एकत्र येऊन विचार विनिमय करण्याच्या हेतूने न्या.रानडेयांनी लोकहितवादींच्या सहकार्याने १८७८ च्या मे महिन्यात ग्रंथकारांना एकत्र आणण्याचे ठरविले. त्यासाठीचे आवाहन ज्ञान प्रकाश (फेब्रुवारी ७ १८७८) मधे प्रसिद्ध झाले आणि या आवाहनानुसार मे ११ १८७८ रोजी सायंकाळी पुण्याच्या हिराबागेत मराठी ग्रंथकारांचे पहिले संमेलन भरले. याला पहिले अखिल भारतीय मराठी साहित्य संमेलन समजले जाते. या संमेलनाचे अध्यक्ष पद न्या.रानडे यांनीच भूषविले. 

दुसरे ग्रंथकार संमेलन १८८५ साली पुण्यातच भरले. या संमेलनाला पहिल्याच्या मानाने चांगली म्हणजे शे-सव्वाशे नामवंत ग्रंथकारांनी उपस्थिती लावली होती. मे २१ १८८५ रविवार, दुपारी ४ वाजता पुणे सार्वजनिक सभेच्या (दाणे आळी, बुधवार पेठ) जोशी हॉलमध्ये भरले होते.
या नंतर जवळ जवळ वीस वर्षांनी तिसरे ग्रंथकार संमेलन १९०५ च्या मे महिन्यात सातारा येथे भरले. लो.टिळकांचे एक सहकारी साताऱ्यातले सुप्रसिद्ध वकील र.पां.ऊर्फ दादासाहेब करंदीकर हे संमेलनाचे अध्यक्ष होते. २३ मे च्या केसरीत या संमेलनाचा त्रोटक वृत्तान्त प्रसिद्ध झाला होता. साताऱ्याचा पाठोपाठ चौथे ग्रंथकार संमेलन पुणे येथे २७-२८ मे १९०६ शनिवार, रविवार यां दिवशी सदाशिव पेठेत नागनाथपाराजवळच्या मयेकर वाड्यात भरले होते. हे संमेलन आधीच्या संमेलनांपेक्षा जास्त यशस्वी व विधायक स्वरूपाचे झाले. संमेलनाचे अध्यक्ष प्रसिद्ध कवी, ग्रंथकार आणि भाषांतरकार गोविंद वासुदेव कानिटकर होते. त्या वेळची अनेक मान्यवर ग्रंथकार मंडळी संमेलनासाठी एकत्र आलेली होती. निबंध वाचन, भाषणे, ठराव यामुळे संमेलन दोन दिवस गाजले.

साहित्य संमेलनांचे अध्यक्ष

अ. भा. मराठी साहित्य महामंडळाच्या स्थापनेपासून आजपर्यंत महामंडळाने ३६ साहित्य संमेलने घेतली असून महाबळेश्वर येथे होत असलेले साहित्य संमेलन, ते भरवत असलेले ३७ वे साहित्य संमेलन होय. महामंडळ अस्तित्वात येण्यापूर्वी कुसुमावती देशपांडे या एकच लेखिका अध्यक्ष झालेल्या होत्या. महामंडळाच्या स्थापनेनंतर दुर्गा भागवत, शांता शेळके,विजया राजाध्यक्ष,अरुणा ढेरे या चार लेखिका अध्यक्ष झालेल्या आहेत. तसेच शंकरराव खरात आणि केशव मेश्राम  लेखक आणि यू.म. पठाण हे लेखक अध्यक्ष झालेले आहेत.

अरुणा ढेरे या भावी साहित्य (९२ व्या) संमेलनाच्या अध्यक्षा आहेत. (२८-१०-२०१८ च्या घोषणेनुसार)

राज्य मराठी विकास संस्थेचे निमंत्रित सदस्य
अ. भा. मराठी साहित्य महामंडळातर्फे भरणारे साहित्य संमेलन, अ. भा. मराठी नाट्य परिषदेतर्फे भरणारे नाट्य संमेलन व मराठी विज्ञान परिषदेतर्फे भरणारे विज्ञान संमेलन या तिन्ही संमेलनाचे अध्यक्ष हे राज्य मराठी विकास संस्थेचे विशेष निमंत्रित सदस्य असतात

८४ वे अखिल भारतीय मराठी साहित्य संमेलन

अखिल भारतीय मराठी साहित्य महामंडळा तर्फे भरवले जाणारे ८४वे अखिल भारतीय मराठी साहित्य संमेलन ठाण्यात २५, २६, २७ डिसेंबर, २०११ या तारखांना झाले. दादोजी कोंडदेव स्टेडियम आणि गडकरी रंगायतन या  नियोजित ठिकाणी संमेलनाचे कार्यक्रम झाले. मराठी ग्रंथसंग्रहालय (ठाणे) ही या ८४ व्या साहित्य संमेलनाची यजमान संस्था होती, तर उत्तम कांबळे हे या ८४ व्या अखिल भारतीय मराठी साहित्य संमेलनाचे अध्यक्ष होते. Google's cache of http://maharashtratimes.indiatimes.com/articleshow/6076870.cms . It is a snapshot of the page as it appeared on 28 Aug 2010 23:49:10 GMT.

८६ वे अखिल भारतीय मराठी साहित्य संमेलन

८६ वे अखिल भारतीय मराठी साहित्य संमेलन चिपळूण येथे ११ ते १३ जानेवारी इ.स. २०१३ दरम्यान झाले. हे लोकमान्य टिळक स्मारक वाचन मंदिराने आयोजित केले होते. या साहित्य संमेलनाचे अध्यक्ष ज्येष्ठ साहित्यिक नागनाथ कोत्तापल्ले होते.

८७ वे अखिल भारतीय मराठी साहित्य संमेलन

८७ वे अखिल भारतीय मराठी साहित्य संमेलन सासवड येथे ३ ते ५ जानेवारी इ.स. २०१४ दरम्यान झाले. हे आचार्य विकास प्रतिष्ठान व महाराष्ट्र साहित्य परिषद, शाखा सासवडने आयोजित केलेले आहे. या साहित्य संमेलनाचे अध्यक्ष साहित्यिक फ.मुं. शिंदे होते.

८८ वे अखिल भारतीय मराठी साहित्य संमेलन

८८ वे साहित्य संमेलन घुमान (पंजाब) येथे ३ ते ५ एप्रिल इ.स. २०१५ दरम्यान झाले. या साहित्य संमेलनाचे अध्यक्ष डॉ. सदानंद मोरे होते. 

या घुमानच्या साहित्य संमेलनाच्या निमित्ताने प्रकाश पायगुडे यांनी घुमान, पंजाब, शीख धर्म आणि या साऱ्या पार्श्वभूमीचा आढावा ’साहित्य वारी’ नावाच्या पुस्तकात घेतला आहे.  पुस्तकात प्रारंभी नामदेवांच्या कार्याची ओळख करून दिली आहे. त्यानंतर घुमान आणि नामदेव यांचा परस्पर संबंध उलगडून दाखवला आहे. बाबा नामदेव असे संबोधले जाणारे संत नामदेव कसे होते याची माहिती दिली आहे. शीख धर्म, त्यांचे दहा गुरू आणि पंजाब यांची माहिती या पुस्तकातील एका स्वतंत्र प्रकरणामधून मिळते. 

आजवरची साहित्य संमेलने, संमेलनांचे अध्यक्ष यांच्या माहितीचा समावेशही पुस्तकात करण्यात आला आहे.  पुस्तकाला घुमान संमेलनाचे अध्यक्ष डॉ. सदानंद मोरे यांची प्रस्तावना लाभली आहे.  पुस्तक प्रकाशक - संगत प्रकाशन (नांदेड)

 ८९वे अखिल भारतीय मराठी साहित्य संमेलन 

हे १५ ते १८ जानेवारी २०१६ या काळात पिंपरी(-चिंचवड) येथे झाले डॉ. श्रीपाल सबनीस हे संमेलनाध्यक्ष होते.

 ९०वे अखिल भारतीय मराठी साहित्य संमेलन 

हे ३ ते ५ फेब्रुवारी २०१७ या कालावधीत डोंबिवली येथे झाले. संमेलनाध्यक्ष डॉ. अक्षयकुमार काळे‎ होते.

 ९१ वे अखिल भारतीय मराठी साहित्य संमेलन 

हे संमेलन बडोदा येथे १६ ते १८ फेब्रुवारी २०१८ दरम्यान झाले.  यापूर्वी १९०९ मध्ये सातवे संमेलन, १९२१ मध्ये अकरावे संमेलन आणि १९३४ मध्ये विसावे संमेलन बडोद्यात झाले होते. सेवानिवृत्त आयएएस अधिकारी लक्ष्मीकांत देशमुख हे संमेलनाध्यक्ष होते. 

९२ वे अखिल भारतीय मराठी साहित्य संमेलन 

११ ते १३ जानेवारी २०१९ या काळात यवतमाळमध्ये ९२वे अखिल भारतीय मराठी साहित्य संमेलन झाले. अरुणा ढेरे संमेलनाध्यक्षा होत्या. 

यवतमाळमध्ये यापूर्वी १९७३मध्ये जेव्हा अखिल भारतीय मराठी साहित्य संमेलन झाले होते, त्यावेळी  ग. दि. माडगूळकर त्या संमलेनाचे अध्यक्ष होते.

 ९३वे अखिल भारतीय मराठी साहित्य संमेलन 

हे संमेलन ११, १२, १३ जानेवारी २०२० या काळात उस्मानाबाद येथे. फादर फ्रान्सिस दिब्रिटो हे संमेलनाध्यक्ष.

 ९४वे अखिल भारतीय मराठी साहित्य संमेलन, नाशिक-२०२१ 

हे संमेलन नाशिक नगरीत MET कॉलेज, आडगाव येथे २६ ते २८ मार्च २०२१ या काळात होणार होते. या संमेलनाचे अध्यक्ष - जयंत नारळीकर आहेत. कोविडच्या उपद्रवामुळे हे संमेलन पुढे ढकलण्यात आले आहे; आता ते ३, ४ व ५ डिसेंबर २०२१ ला होणार आहे.

९५वे अखिल भारतीय मराठी साहित्य संमेलन, उदगीर-२०२२

हे संमेलन उदगीर नगरीत महाराष्ट्र उदयगिरी महाविद्यालय, उदगीर येथे २२ ते २४ एप्रिल २०२२ या काळात होणार आहे. या संमेलनाचे अध्यक्ष - भारत सासणे आहेत.

९६वे अखिल भारतीय मराठी साहित्य संमेलन
९७वे अखिल भारतीय मराठी साहित्य संमेलन
९८वे अखिल भारतीय मराठी साहित्य संमेलन

९८वे अखिल भारतीय मराठी साहित्य संमेलन, दिल्ली येथे २१, २२ आणि २३ फेब्रुवारी २०२५ असे तीन सत्रात भरवण्यात आले होते. या  संमेलनाचे उद्घाटन भारताचे पंतप्रधान नरेंद्र मोदी यांच्या हस्ते करण्यात आले होते. या संमेलनाच्या अध्यक्षस्थानी डॉ. तारा भवाळकर होत्या तर स्वागताध्यक्ष म्हणून शरद पवार आणि प्रमुख पाहुणे म्हणून मुख्यमंत्री देवेंद्र फडणवीस होते. सदर संमेलनाचे आयोजन सरहद या संस्थेकडे सोपविण्यात आले होते.

९९वे अखिल भारतीय मराठी साहित्य संमेलन, सातारा
९९ वे अखिल भारतीय मराठी साहित्य संमेलनाचे महामंडळ प्रा. मिलिंद जोशी हे अध्यक्ष म्हणून कार्यरत आहेत. या संमेलनाचे संमेलनाध्यक्ष म्हणून  लेखक विश्वास पाटील यांची सर्वमान्य निवड करण्यात आली आहे.

९९ वे अखिल भारतीय मराठी साहित्य संमेलन महाराष्ट्रातील सातारा येथे आयोजित करण्यात आले होते. या संमेलनात मराठी साहित्य, भाषा व संस्कृती यांचा व्यापक विचार मांडण्यात आला. देश-विदेशातील अनेक नामवंत साहित्यिक, अभ्यासक, विचारवंत आणि रसिक मोठ्या संख्येने या संमेलनात सहभागी झाले होते.

मराठी साहित्य संमेलने

+संमेलन क्र.  वर्ष  स्थळ  अध्यक्ष१ १८७८ पुणे न्या. महादेव गोविंद रानडे२१८८५पुणेकृष्णशास्त्री राजवाडे३१९०५सातारारघुनाथ पांडुरंग करंदीकर४१९०६पुणेवासुदेव गोविंद कानिटकर५१९०७पुणेविष्णू मोरेश्वर महाजनी६१९०८पुणेचिंतामण विनायक वैद्य७१९०९बडोदे कान्होबा रामछोडदास कीर्तिकर८१९१२अकोलाहरी नारायण आपटे९१९१५मुंबईगंगाधर पटवर्धन१०१९१७इंदूरगणेश जनार्दन आगाशे१११९२१बडोदे नरसिंह चिंतामण केळकर१२१९२६मुंबईमाधव विनायक किबे१३१९२७पुणेश्रीपाद कृष्ण कोल्हटकर१४१९२८ग्वाल्हेरमाधव श्रीहरी अणे१५१९२९बेळगांवशिवराम महादेव परांजपे१६१९३०मडगांववामन मल्हार जोशी१७१९३१हैदराबादश्रीधर व्यंकटेश केतकर१८१९३२कोल्हापूरमहाराजा सयाजीराव गायकवाड१९१९३३नागपूरकृष्णाजी प्रभाकर खाडिलकर२०१९३४बडोदे नारायण गोविंद चापेकर२११९३५इंदूरभवानराव श्रीनिवासराव पंतप्रतिनिधी२२१९३६जळगावमाधव जुलियन/माधव त्रिंबक पटवर्धन२३१९३८मुंबईविनायक दामोदर सावरकर२४१९३९अहमदनगरदत्तो वामन पोतदार२५१९४०रत्‍नागिरीनारायण सीताराम फडके२६१९४१सोलापूरविष्णू सखाराम खांडेकर२७१९४२नाशिकप्रल्हाद केशव अत्रे२८१९४३सांगलीश्रीपाद महादेव माटे२९१९४४धुळेभार्गवराम विठ्ठल वरेरकर३०१९४६बेळगांवगजानन त्र्यंबक माडखोलकर३११९४७हैदराबादनरहर रघुनाथ फाटक३२१९४९पुणेशंकर दत्तात्रय जावडेकर३३१९५०मुंबईयशवंत दिनकर पेंढारकर/कवी यशवंत३४१९५१कारवारअनंत काकबा प्रियोळकर३५१९५२अमळनेरकृष्णाजी पांडुरंग कुलकर्णी३६१९५३अहमदाबाद वि.द. घाटे३७१९५४दिल्लीलक्ष्मणशास्त्री बाळाजी जोशी३८१९५५पंढरपूरशंकर दामोदर पेंडसे३९१९५७औरंगाबादअनंत काणेकर४०१९५८मालवणअनिल/ आत्माराम रावजी देशपांडे४११९५९मिरजश्रीकृष्ण केशव क्षीरसागर४२१९६०ठाणेरामचंद्र श्रीपाद जोग४३१९६१ग्वाल्हेरकुसुमावती देशपांडे४४१९६२सातारानरहर विष्णू गाडगीळ४५१९६४मडगाववि.वा.शिरवाडकर/ कुसुमाग्रज४६१९६५सातारावामन लक्ष्मण कुलकर्णी४७१९६7भोपाळविष्णू भिकाजी कोलते४८१९६९वर्धापु.शि.रेगे४९१९७३यवतमाळगजानन दिगंबर माडगूळकर५०१९७४इचलकरंजीपु.ल.देशपांडे५११९७५कऱ्हाडदुर्गा भागवत५२१९७७पुणेपु.भा.भावे५३१९७९चंद्रपूरवामन कृष्ण चोरघडे५४१९८०बार्शी गं.बा.सरदार५५१९८१अकोलागो.नी.दांडेकर५६१९८१रायपूर (छत्‍तीसगढ)गंगाधर गाडगीळ५७१९८३अंबेजोगाई व्यंकटेश दिगंबर माडगूळकर५८१९८४जळगांवशंकर रामचंद्र खरात५९१९८५नांदेडशंकर बाबाजी पाटील६०१९८८मुंबईविश्राम बेडेकर६११९८८ठाणेवसंत कानेटकर६२१९८९अमरावतीकेशव जगन्नाथ पुरोहित६३१९९०पुणेयू.म. पठाण६४१९९०रत्‍नागिरीमधू मंगेश कर्णिक६५१९९२कोल्हापूररमेश मंत्री६६१९९३साताराविद्याधर गोखले६७१९९४पणजीराम शेवाळकर६८१९९५परभणीनारायण सुर्वे६९१९९६आळंदी शांता शेळके७०१९९७अहमदनगरना.सं.इनामदार७११९९८परळी-वैजनाथद.मा.मिरासदार७२१९९९मुंबईवसंत बापट७३२०००बेळगांवय.दि.फडके७४२००१इंदूरविजया राजाध्यक्ष७५२००२पुणेराजेंद्र बनहट्टी७६२००३कऱ्हाडसुभाष भेंडे७७२००४औरंगाबादरा.ग. जाधव७८२००५नाशिककेशव मेश्राम७९२००६सोलापूरमारुती चितमपल्ली८०२००७नागपूरअरुण साधू८१२००८सांगलीम.द. हातकणंगलेकर८२२००९महाबळेश्वरआनंद यादव८३२०१०पुणेद.भि.कुलकर्णी८४२०१०ठाणेउत्तम कांबळे८५२०१२चंद्रपूरवसंत आबाजी डहाके८६२०१३चिपळूणनागनाथ कोत्तापल्ले८७२०१४सासवडफ. मुं. शिंदे८८२०१५घुमान (पंजाब)सदानंद मोरे८९२०१६पिंपरी-चिंचवड (पुणे)श्रीपाल सबनीस९०२०१७डोंबिवलीअक्षयकुमार काळे९१२०१८बडोदे  लक्ष्मीकांत देशमुख९२२०१९यवतमाळअरुणा ढेरे९३१०, ११, १२ जानेवारी २०२०उस्मानाबादफादर फ्रान्सिस दिब्रिटो९४२६, २७, २८ मार्च २०२१नाशिकजयंत नारळीकर९५२२, २३, २४ एप्रिल २०२२उदगीर भारत सासणे९६  ३, ४, ५ फेब्रुवारी २०२३  वर्धा  नरेंद्र  चपळगावकर९७२, ३, ४ फेब्रुवारी २०२४अमळनेर (जळगाव)रवींद्र शोभणे९८  फेब्रुवारी २०२५ दिल्ली तारा भवाळकर ९९  २०२६ सातारा विश्वास पाटील

संदर्भ